
Sülysáp Nagyközség Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 6219-1/2011
Előterjesztést készítette: Horinka László polgármester

Előterjesztés elkészítésének időpontja: 2011. szeptember 26.
Előterjesztést véleményezi: PTÜB
Döntés módja: nyílt szavazás, egyszerű szótöbbség 
Mellékletek: árajánlat
E L Ő T E R J E S Z T É S

Sülysáp Nagyközség Önkormányzata Képviselő-testületének
2011. október 03-án tartandó rendkívüli
2. napirendhez

Tárgy: Kossuth Lajos utca 206. szám alatti védőnői helyiség védelme
Tisztelt Képviselő-testület!
A Kossuth Lajos utca 206. szám alatti orvosi rendelő és védőnői tanácsadó helyiség az épület 5-6 évvel ezelőtti felújítása óta nem rendelkezik kerítéssel. Az elmúlt néhány hónapban több alkalommal kisebb-nagyobb rongálás történt az épületnél, ugyanis a védőnői tanácsadó bejárata az utcáról nem látható, így a környékbeli fiatalok előszeretettel járnak oda, többnyire hétvégén, aminek nyomait hétfőnként a takarítónő próbálja több-kevesebb sikerrel eltüntetni. Csak 2011. szeptemberében közel 30 ezer Ft kárt okoztak az elkövetők rongálásukkal.  
A védőnő, illetve a takarítónő a bejárat mellett talált már vizeletnyomokat, emberi ürüléket, használt óvszert, stb. Megpróbálták megrongálni az ajtózárat, leverték a villanykapcsolót és a legutóbb a kapcsolót felgyújtották és csak a szerencsén múlott, hogy az épület tetőszerkezete nem kapott lángra és nem történt nagyobb kár. 

Úgy gondolom, hogy a nagyobb baj megelőzése és az épület védelme érdekében az Önkormányzatnak sürgősen lépéseket kell tenni! Vagy az épület bekerítéséről kell gondoskodnunk, vagy más módon kell távol tartanunk a rossz szándékú egyéneket!

Az elmúlt időszakban a kerítéseket inkább bontottuk, mintsem építettük, és ezen a történtek ellenére sem kellene változtatnunk! (Egyébként meggyőződésem, hogy pl. egy drótkerítést rövid időn belül lebontanák és elvinnék, ezért strapabíróbb, komolyabb kerítésben kellene gondolkodni, aminek métere 10-12 ezer Ft, 40 méterrel kalkulálva ez 400-500 ezer Ft-os költséget jelentene.)

Javaslom, hogy az épület védelmét 4 db kamerával oldjuk meg! A műszaki kialakításra – elsősorban az ár nagyságrendjének megismerése miatt – ajánlatot kértem a Krial Kft.-től (Sülysáp, Magdolna u. 42.), melyet előterjesztésemhez csatolok!
Az ajánlatból kiderül, hogy kb. bruttó 400 ezer Ft-ba kerül egy olyan video-megfigyelő rendszer, ami megfelelő felbontással és éjjellátó funkcióval is rendelkezik. Úgy gondolom, hogy a védekezés hatékony eszköze lehet az ajánlat szerint telepített rendszer!

Kérem a Tisztelt képviselő-testületet, hozza meg döntését!
…/2011. (X. 15.) ÖKT határozati javaslat

Sülysáp Nagyközség Önkormányzatának Képviselő-testülete úgy határoz, hogy 

1. a Kossuth Lajos utca 206. szám alatt található védőnői tanácsadó épületét a további rongálások megfékezése érdekében térfigyelő kamerákkal látja el. 
2. a munkálatok elvégzéséhez szükséges bruttó 400 ezer Ft-ot a költségvetés „Épületek karbantartási, felújítási alapja” keretéből biztosítja.
3. a munkálatok elvégzése előtt két további árajánlat beszerzését tartja szükségesnek, melyek közül a legkedvezőbb kiválasztásával és a munka megrendelésével megbízza a polgármestert.
4. felkéri és felhatalmazza a polgármestert a szükséges intézkedések megtételére.

Határidő: azonnal

Felelős: polgármester
Sülysáp, 2011. szeptember 26.

Horinka László s.k.

polgármester
Láttam: 2011. szeptember 30.

Tóth Krisztina

